Ḿból mī ngálə́de eyɔg á zāŋ məyɔŋ, ǎ ndâ bod Yúda ai ndâ bod Ísraɛ̂l, éyə̄ fə mǎyī mína kodě nālá ḿból yə̄ nâ mǐ lə́dē ǹtótōmamaa. Tə myǎmbáda, bɔán azombo ! 14Amú éyə Ǹtondôbə miǹkunda a kɔ́bɔ̄ ná: Ḿból mə ngátindi nâ mayi mína bɔ ábē, éyɔŋ běsōá bə́ ngábɔ̄ nâ mə́ līŋán, Ǹtondôbə miǹkunda énye a kɔ́bɔ, ńdɔ́ mabə́ kig dɔ́ dzoge, 15ḿból tə́ fə mə tóán yǎ dúgán tsog, ńdɔ madzə́ŋ mə́lú mā nâ mə́ bɔ Yērúzalɛm ai ndá Yūda m̀bəŋ. Tə myǎmbáda. 16Mə́béndé myāyəan baala émɔ̄ má: Kadáŋ mína mínā bə́bə́lá, á míḿbə̄ myáán, tsígán ńtól yā wadudu mvɔí; 17tə myǎláman mínā mína abé a míńnə̄m, tə myǎkan sɔŋ á mədugán, amú mam mə́tē mə́sə̄ émɔ mavíni ǹnə́m, Ǹtondôbə énye a kɔ́bɔ.